ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์และวิธีปฏิบัติเกี่ยวกับการใช้สถานีขนส่งสัตว์และหรือสิ่งของ[๑] เพื่อให้การใช้บริการสถานีขนส่งสัตว์และหรือสิ่งของเป็นไปด้วยความเรียบร้อยและเหมาะสมอาศัยอำนาจตามความในมาตรา ๑๑๖ แห่งพระราชบัญญัติการขนส่งทางบก พ.ศ. ๒๕๒๒ประกอบกับประกาศคณะกรรมการควบคุมการขนส่งทางบกกลาง เรื่องระเบียบคณะกรรมการควบคุมการขนส่งทางบกกลางว่าด้วยการบริหารและการใช้สถานีขนส่งสัตว์และหรือสิ่งของ พ.ศ. ๒๕๔๒ ข้อ ๖กรมการขนส่งทางบกจึงกำหนดหลักเกณฑ์และวิธีการปฏิบัติเกี่ยวกับการใช้สถานีขนส่งสัตว์และหรือสิ่งของไว้ดังต่อไปนี้ข้อ ๑ในประกาศนี้สถานีขนส่ง หมายถึงสถานีขนส่งสัตว์และหรือสิ่งของที่กรมการขนส่งทางบกจัดให้มีหรือจัดตั้งขึ้นตามพระราชบัญญัติการขนส่งทางบกพ.ศ. ๒๕๒๒ค่าบริการสถานีขนส่ง หมายถึงค่าบริการสถานีขนส่งสัตว์และหรือสิ่งของตามที่กำหนดไว้ในระเบียบกระทรวงคมนาคมว่าด้วยการรับจ่ายค่าบริการสถานีขนส่งสัตว์หรือสิ่งของกรมการขนส่งทางบกพ.ศ. ๒๕๔๑ผู้บริหาร หมายถึง ผู้เช่า ผู้เช่าช่วงหรือคู่สัญญาอื่นกับกรมการขนส่งทางบกเกี่ยวกับคลังสินค้า อาคารชานชาลาขนถ่ายสินค้าอาคารสำนักงานกลางอาคารที่พักและโรงอาหารหรือสิ่งอำนวยความสะดวกอื่นใดภายในสถานีขนส่งนายสถานี หมายถึง ข้าราชการสังกัดกรมการขนส่งทางบกซึ่งอธิบดีแต่งตั้งให้ทำหน้าที่เป็นนายสถานีขนส่งสัตว์และหรือสิ่งของอธิบดี หมายถึง อธิบดีกรมการขนส่งทางบกข้อ ๒ผู้บริหาร ต้องดูแลรักษาความสะอาด ความเรียบร้อยความปลอดภัยในบริเวณที่ได้รับอนุญาตให้บริหารและต้องไม่รบกวนผู้อื่นข้อ ๓ผู้บริหารเกี่ยวกับคลังสินค้าหรืออาคารชานชาลาขนถ่ายสินค้าต้องขนถ่ายและจัดเก็บสินค้าด้วยความระมัดระวังและปลอดภัยตลอดจนดูแลรักษาความสะอาด ความเรียบร้อย ภายในบริเวณที่ขนถ่ายและที่จัดเก็บสินค้าและต้องไม่รบกวนผู้อื่นข้อ ๔ผู้บริหารต้องชำระค่าบริการสถานีขนส่งตามอัตราที่กำหนดไว้ในสัญญา ข้อตกลงหรือตามที่ทางราชการกำหนดข้อ ๕ผู้บริหารเกี่ยวกับคลังสินค้าและอาคารชานชาลาขนถ่ายสินค้าต้องจัดทำรายงานเกี่ยวกับการขนถ่ายสินค้าตามแบบแนบท้ายประกาศนี้และจัดส่งให้นายสถานีภายในสามสิบวันนับแต่วันที่ทำการขนถ่ายสินค้านั้นแล้วเสร็จและให้จัดเก็บสำเนาไว้ณ ที่ทำการหรือสำนักงานของตนเป็นเวลาไม่น้อยกว่าหนึ่งปีข้อ ๖ผู้บริหารต้องจัดทำประวัติพนักงานและลูกจ้างของตนตามแบบแนบท้ายประกาศนี้และจัดเก็บไว้ ณ ที่ทำการหรือสำนักงานของตนเพื่อให้ตรวจสอบได้ตลอดเวลาที่บุคคลนั้นยังปฏิบัติหน้าที่อยู่กับตนและภายในหนึ่งปีนับแต่วันที่บุคคลนั้นพ้นจากการปฏิบัติหน้าที่ในกิจการของตน และส่งสำเนาประวัติดังกล่าวพร้อมด้วยสำเนาบัตรประจำตัวประชาชนและสำเนาทะเบียนบ้านให้นายสถานีภายในสิบห้าวันนับแต่วันที่บุคคลนั้นเข้าปฏิบัติหน้าที่ในกรณีที่พนักงานและลูกจ้างนั้นพ้นจากการปฏิบัติหน้าที่หรือมีการเปลี่ยนแปลงรายละเอียดเกี่ยวกับประวัติของบุคคลนั้นให้มีหนังสือแจ้งการพ้นจากการปฏิบัติหน้าที่หรือจัดส่งสำเนาการเปลี่ยนแปลง แล้วแต่กรณีให้นายสถานีทราบภายในสิบห้าวันนับแต่วันที่พ้นจากการปฏิบัติหน้าที่หรือมีการเปลี่ยนแปลงข้อ ๗พนักงานและลูกจ้างของผู้บริหารซึ่งปฏิบัติหน้าที่อยู่ภายในบริเวณสถานีขนส่งต้องแต่งกายสุขภาพเรียบร้อย และให้ปักหรือติดป้ายชื่อที่หน้าอกเสื้อด้านขวาข้อ ๘ผู้บริหารต้องไม่ใช้หรือยินยอมให้พนักงานและลูกจ้างของตนปฏิบัติหน้าที่เมื่อปรากฏว่าผู้นั้นมีอาการหรือกระทำการอย่างใดอย่างหนึ่ง ดังต่อไปนี้(๑) เสพย์หรือเมาสุรา หรือของมึนเมาอย่างอื่น(๒) เสพย์ยาเสพย์ติดให้โทษตามกฎหมายว่าด้วยยาเสพย์ติดให้โทษ(๓) เสพย์วัตถุที่ออกฤทธิ์ต่อจิตประสาท หรือ(๔) หย่อนความสามารถข้อ ๙ผู้บริหารและผู้ที่เข้ามาใช้บริการสถานีขนส่งต้องปฏิบัติตนให้เกิดความปลอดภัยในการใช้บริการสถานีขนส่งและต้อง(๑) ไม่แสดงกิริยา หรือใช้ถ้อยคำที่เป็นการเสียดสี ก้าวร้าวรังแก รบกวน หรือหยาบหยามผู้หนึ่งผู้ใด(๒) ไม่เสพย์หรือเมาสุราหรือของมึนเมาอย่างอื่น(๓)ไม่เสพย์ยาเสพย์ติดให้โทษตามกฎหมายว่าด้วยยาเสพย์ติดให้โทษ(๔) ไม่เสพย์วัตถุที่ออกฤทธิ์ต่อจิตและประสาท(๕) ไม่นำศพ น้ำมันเชื้อเพลิง ระเบิด วัตถุอันตรายสิ่งของที่อาจเกิดอันตราย หรือเป็นที่พึงรังเกียจแก่ผู้อื่น เข้ามาหรือขนถ่ายภายในสถานีขนส่งเว้นแต่จะได้รับอนุญาตเป็นหนังสือจากนายสถานี(๖) ไม่ถ่ายหรือทิ้งสิ่งหนึ่งสิ่งใดภายในบริเวณสถานีขนส่งเว้นแต่เป็นการถ่ายหรือทิ้งในบริเวณที่จัดไว้เป็นที่ถ่ายหรือทิ้งโดยเฉพาะ(๗) ไม่นำสิ่งของเข้ามาจำหน่ายภายในบริเวณสถานีขนส่งเว้นแต่ได้รับอนุญาตจากกรมการขนส่งทางบก(๘)ปฏิบัติตามกฎจราจรตามกฎหมายว่าด้วยการจราจรทางบกและระเบียบเกี่ยวกับการจราจรภายในสถานีขนส่งอย่างเคร่งครัด(๙)ปฏิบัติตามคำสั่งที่ชอบด้วยกฎหมายของกรมการขนส่งทางบกหรือนายสถานีข้อ ๑๐ผู้ขับรถต้องแจ้งต่อนายสถานีขนส่งทุกครั้ง เมื่อนำรถเข้าหรืออกจากสถานีขนส่งทั้งนี้ตามหลักเกณฑ์และวิธีการที่กรมการขนส่งทางบกกำหนดข้อ ๑๑ผู้ขับรถต้องตรวจดูความเรียบร้อยของรถ ก่อนนำรถเข้าหรือออกจากสถานีและต้องดับเครื่องยนต์ทุกครั้ง เมื่อจอดรถภายในบริเวณสถานีขนส่งข้อ ๑๒เพื่อให้การควบคุมและกำกับดูแลการดำเนินการที่เกี่ยวกับสถานีขนส่งเป็นไปด้วยความเรียบร้อยตามกฎหมายว่าด้วยการขนส่งทางบกให้นายสถานีหรือผู้ซึ่งอธิบดีมอบหมายมีอำนาจดังต่อไปนี้(๑)เข้าไปในสถานประกอบการของผู้บริหารภายในบริเวณสถานีขนส่งได้ตลอดเวลาเพื่อทราบข้อเท็จจริงและเพื่อตรวจสอบเอกสารหลักฐานที่เกี่ยวข้องกับการประกอบการนั้น(๒) เรียกผู้บริหาร พนักงานหรือลูกจ้างของผู้บริหารรวมถึงผู้ที่เข้ามาใช้บริการสถานีขนส่งมาให้ถ้อยคำหรือสั่งให้ยื่นคำชี้แจงแสดงข้อเท็จจริงตามที่ต้องการในการปฏิบัติการของนายสถานีหรือผู้ซึ่งอธิบดีมอบหมายตามวรรคหนึ่งให้ผู้บริหารพนักงานหรือลูกจ้างรวมถึงผู้ที่เข้ามาใช้บริการสถานีขนส่งอำนวยความสะดวกและช่วยเหลือตามสมควรข้อ ๑๓ให้นายสถานีหรือผู้ซึ่งนายสถานีมอบหมายหรือเจ้าหน้าที่ ฝ่ายการเงิน กองคลังเป็นผู้รับชำระค่าบริการสถานีขนส่งและออกใบรับชำระค่าบริการสถานีขนส่งให้แก่ผู้ชำระไว้เป็นหลักฐานใบรับชำระค่าบริการสถานีขนส่งให้ใช้ตามแบบที่กรมการขนส่งทางบกกำหนดข้อ ๑๔ให้นายสถานีรวบรวมและรายงานเกี่ยวกับการขนถ่ายสินค้า ตามข้อ ๕ และการใช้สถานีขนส่งตามข้อ ๑๐ ให้ฝ่ายสถานีขนส่งสินค้า ส่วนกิจการสถานีขนส่งสำนักงานควบคุมการขนส่งภายในวันที่สิบห้าของเดือนถัดไปเป็นประจำทุกเดือนทั้งนี้ ตั้งแต่บัดนี้เป็นต้นไปประกาศ ณ วันที่ ๑๙ มกราคม พ.ศ. ๒๕๔๓พงศกร เลาหวิเชียรอธิบดีกรมการขนส่งทางบก[เอกสารแนบท้าย]๑.แบบรายงานการขนถ่ายสินค้าของบริษัท๒.แบบประวัติพนักงาน/ลูกจ้าง(ดูข้อมูลจากภาพกฎหมาย)อัมพิกา/แก้ไข๑ พฤษภาคม ๒๕๔๕โชติกานต์/ปรับปรุง๒๔ มีนาคม ๒๕๕๘[๑] ราชกิจจานุเบกษา เล่ม๑๑๗/ตอนที่ ๓๘ ง/หน้า ๖/๑๑ พฤษภาคม ๒๕๔๓